ai4bharat/Pralekha huggingface dataset:
आरोग्य आणि कुटुंब कल्याण मंत्रालय
केंद्र सरकारकडून राज्य आणि केंद्रशासित प्रदेशांना 15 जून 2021 पर्यंतच्या लसींच्या मात्रांच्या उपलब्धतेविषयी आगाऊ माहिती
कोविड लसीच्या प्रशासनाबाबत जिल्हानिहाय, कोविड लसीकरण केंद्र  निहाय योजना अगोदरच तयार करुन प्रसिद्ध करावी अशी राज्यांना सूचना
लसीकरण केंद्रांवर मोठी गर्दी रोखण्यासाठी सीव्हीसी कोविनवर आगाऊ वेळापत्रक प्रकाशित करणार
देशात 1 मे 2021 पासून देशव्यापी कोविड19 लसीकरण वेगाने राबवण्यात येत आहे. या धोरणाचा एक भाग म्हणून, दरमहा एकूण केंद्रीय औषध प्रयोगशाळेच्या  मान्यताप्राप्त 50% लसीच्या मात्रा केंद्र सरकारकडून खरेदी केल्या जातील आणि केंद्र सरकार त्या विनामूल्य राज्य सरकारांना उपलब्ध करुन देत राहतील. या व्यतिरिक्त, दरमहा शिल्लक सीडीएलच्या 50% मात्रा राज्य सरकार आणि खासगी रुग्णालयांसाठी थेट खरेदीसाठी उपलब्ध असतील.
केंद्रीय आरोग्य मंत्रालय महिन्याच्या दोन पंधरवड्यादरम्यान राज्य आणि केंद्रशासित प्रदेशांना पुरवायच्या कोविड प्रतिबंधक लसींच्या मात्रांच्या उपलब्धतेबाबत आणि राज्य व खासगी रुग्णालयांना थेट खरेदीसाठी उपलब्ध असलेल्या मात्रांबाबत आगाऊ माहिती देत आहे. काल कोविड --19 परिस्थितीबाबत राज्य व जिल्हा अधिकाऱ्यांशी साधलेल्या संवादात पंतप्रधानांनी हे अधोरेखित केले.
केंद्रीय आरोग्य मंत्रालयाने पुन्हा एकदा राज्य सरकार आणि केंद्रशासित प्रदेशांना मे 2021 दरम्यान आणि जून 2021 च्या पहिल्या पंधरवड्या दरम्यान कोविड लसींच्या मात्रांचे केंद्र सरकारकडून वाटप  तसेच याच कालावधीसाठी राज्य व खासगी रुग्णालयांना थेट खरेदीसाठी उपलब्ध असलेल्या मात्रांबाबत पत्र लिहून कळवले आहे. या आगाऊ माहितीमुळे राज्यांना लसीकरणाचे अधिक चांगल्या प्रकारे आणि परिणामकारकपणे नियोजन करता येईल.
भारत सरकारकडून राज्ये/केंद्रशासित प्रदेशांना पुरविण्यात आलेल्या आगाऊ साठ्यानुसार 1 मे 2021 ते 15 जून 2021 या कालावधीत एकूण 5 कोटी 86 लाख 29 हजार मात्रा केंद्र सरकारकडून राज्यांना मोफत देण्यात येतील.
याव्यतिरिक्त, लस उत्पादकांकडून मिळालेल्या माहितीनुसार, जून 2021 अखेर राज्य/केंद्रशासित प्रदेशांना थेट खरेदीसाठी एकूण 4 कोटी, 87 लाख 55 हजार मात्रा उपलब्ध असतील.
जून 2021 पर्यंतच्या पुरवठय़ांसंबंधी वरील माहिती तसेच कोविड -19 लसीकरण मोहिमेच्या यशस्वी अंमलबजावणीसाठी उपलब्ध मात्रांचा कार्यक्षम आणि न्याय्य वापर सुनिश्चित करण्यासाठी राज्यांना/केंद्रशासित प्रदेशांना पुढील सूचना देण्यात आल्या आहेत:
1. जिल्हावार, कोविड लसीकरण केंद्र  निहाय कोविड -19 लस व्यवस्थापनाबाबत योजना तयार करणे.
2. मोठ्या प्रमाणावर जनजागृती करण्यासाठी या योजनेचा प्रसार करण्यासाठी विविध माध्यम मंचाचा वापर करणे.
3. राज्य सरकारे आणि खासगी सीव्हीसीनी कोवीन डिजिटल प्लॅटफॉर्मवर लसीकरण वेळापत्रक आगाऊ प्रकाशित करावे
4. राज्ये आणि खासगी सीव्हीसीनी एका दिवसाचे लसीकरण वेळापत्रक प्रकाशित करणे टाळावे.
5. सीव्हीसीमध्ये जास्त गर्दी होणार नाही हे सुनिश्चित करावे
6. कोविनवर लसीकरणासाठी वेळ घेण्याची प्रक्रिया सुलभ असावी
राज्यांना व केंद्रशासित प्रदेशांना सल्ला देण्यात आला आहे की त्यांनी संबंधित अधिकाऱ्यांना 15 जून 2021 पर्यंत कोविड -19 च्या लस व्यवस्थापनाबाबत आगाऊ योजना तयार करावी.
कोविड 19 पासून देशातील सर्वाधिक असुरक्षित लोकसंख्येचे संरक्षण करण्याचे लसीकरण हे एक साधन असून सर्वोच्च स्तरावरून नियमितपणे देखरेख आणि आढावा घेतला जातो.
विज्ञान आणि तंत्रज्ञान मंत्रालय
जेएनसीएएसआरने विकसित केलेल्या कोटिंगमुळे संक्रमणाचा प्रसार रोखू शकतो
नवी दिल्ली, 1 एप्रिल 2020
विज्ञान आणि तंत्रज्ञान विभागांतर्गत कार्यरत जवाहरलाल नेहरू प्रगत वैज्ञानिक संशोधन केंद्र या स्वायत्त संस्थेने, एक पाऊल पुढे टाकत सूक्ष्मजीव विरोधी निवारक कोटिंग विकसित केले आहे, जे कापड, प्लास्टिक आणि इतर विविध पृष्ठभागांवर लावल्यास कोविड-19 सह अनेक प्रकारच्या विषाणूंचा नाश करू शकते.
अप्लाइड मटेरियल आणि इंटरफेस जर्नलमध्ये कोव्ह्लंट कोटिंग  या विषयावरील शोधपत्र स्विकारण्यात आले आहे. मेथिसिलिन-प्रतिरोधक स्टेफिलोकोकस ऑरियस आणि फ्लुकोनाझोल-प्रतिरोधक सी. अल्बिकन्स एसपीपी यांच्या सह इन्फ्लूएंझा विषाणू तसेच प्रतिरोधक रोगजनक जीवाणू आणि बुरशी पूर्णपणे नष्ट केल्याचे यात आढळले आहे.
नुकत्याच उद्भवलेल्या सार्स-कोव्ह-2 च्या उद्रेकामुळे जागतिक सार्वजनिक आरोग्यामध्ये अभूतपूर्व पेच निर्माण झाला आहे. कोरोना विषाणू, हा देखील इन्फ्लूएन्झा सारखा, एक आच्छादित विषाणू आहे. म्हणूनच असा अंदाज लावला जात आहे की कोटिंगच्या संपर्कात आल्यानंतर सार्स-कोव्ह-2 ला निष्क्रिय करेल आणि विविध पृष्ठभागांवर हे कोटिंग केल्यास याच्या प्रसाराला आळा बसू शकेल.
संशोधक म्हणाले की, “आजपर्यंतच्या आमच्या अभ्यासानुसार असे कोणतेही कोओलेंट कोटिंग नव्हते जे सर्व विषाणू, जीवाणू आणि बुरशी नष्ट करू शकेल.” हे कोटिंग विविध पृष्ठभागांवर लावले जाऊ शकते आणि हे लावण्यात सुलभ आणि मजबूत असल्यामुळे कोटींगच्या खरेदीसाठी कुशल कामगारांची गरज भासत नाही.
या विकसित रेणुमध्ये अतिनील किरणांच्या वापरा नंतर विविध पृष्ठभागांवर रासायनिक क्रॉस लिंक करण्याची क्षमता आहे. कोटिंग तयार झाल्यानंतर ते रोगजनकाच्या  पापुद्र्याचे भेदन करून प्रवेश क्षमता दर्शवते जी विषाणुच्या निष्क्रीयतेस कारणीभूत ठरते.
सूक्ष्मजीव एकत्र येवून वेगवेगळ्या पृष्ठभागांवर त्यांची वसाहत तयार करतात, हे समाजात प्राणघातक संसर्ग पसरण्यामध्ये आणि आरोग्य सेवांच्या समायोजनात घातक भूमिका बजावतात. हे लक्षात ठेवून, दैनंदिन जीवनात तसेच क्लिनिकल समायोजनात वापरल्या जाणार्या विस्तृत सब्सट्रेट्सच्या कोटसाठी हा एक सोपा दृष्टीकोन विकसित केला आहे.
द्रावकाच्या विस्तृत श्रेणीत  त्यांची अनुकूलतम विद्राव्यता लक्षात ठेवून सुलभता आणि उच्च उत्पादनासह कमी-प्रभावी असे तीन ते चार-चरणी संयोगात्मक धोरण लक्षात ठेवून रेणू तयार केले गेले. त्यानंतर हा रेणू, आपल्या आजूबाजूला असणाऱ्या कापूस, पॉलीयुरेथेन, पॉलीप्रोपाईलिन, पॉलिस्टीरिन इत्यादी वेगवेगळ्या वस्तूंवर स्थिर करण्यात आला. थोडक्यात, कापसावर कोटिंग करण्यासाठी शीट संयुगाच्या द्रावणात बुडवण्यात आले, आणि इतर प्रकरणांमध्ये त्यावरील अतिनील किरणानंतर इथेनॉलिक द्रव्याचा थर चढवण्यात आला. पृष्ठभागावर कोटिंग केल्यानंतर त्यावरील जीवाणू,बुरशी आणि विषाणू विरोधी क्रियांचे निरीक्षण करण्यात आले.
सध्याच्या कोरोना विषाणूचा प्रादुर्भाव लक्षात घेता, जर ते सक्रिय असल्याचे दर्शविले गेले तर, रेणू मोठ्या प्रमाणात सीआरओद्वारे संश्लेषित केले जाऊ शकतात आणि खासगी संस्थांच्या सहकार्याने मास्क, हातमोजे, गाऊन आदी विविध वैयक्तिक संरक्षक उपकरणांवर त्याचा कोट दिला जाऊ शकतो. हॉस्पिटल-अधिग्रहित किंवा नोसोकॉमियल संसर्ग टाळण्यासाठी इतर वैद्यकीय उपकरणे आणि साधनांवरही रेणूंचा लेप केला जाऊ शकतो.
G.Chippalkatti/S.Mhatre/D.Rane
(Visitor Counter : 198
अर्थ मंत्रालय
भारतात 15,000 कोटी रुपयांची थेट परदेशी गुंतवणूक करण्यासाठीचा मेसर्स अन्कोरेज इन्फ्रास्ट्रक्चर इन्व्हेस्टमेंट होल्डिंग मर्या. या कंपनीच्या प्रस्तावाला केंद्रीय मंत्रिमंडळाची मंजूरी
ही गुंतवणूक पायाभूत सुविधा आणि बांधकाम क्षेत्र तसेच विमानतळ क्षेत्राला चालना देणारी ठरेल
मालमत्तांच्या हाताळणीशी संबंधित अशा सरकारी मालकीच्या सुविधांची मालमत्ता भाड्याने देऊन निधी उपलब्ध झाल्यामुळे, ही गुंतवणूक, नुकत्याच जाहीर झालेल्या राष्ट्रीय चलनीकरण पाईपलाइनला महत्त्वाची चालना देणारी ठरेल
नवी दिल्ली, 25 ऑगस्ट 2021
पंतप्रधान नरेंद्र मोदी यांच्या अध्यक्षतेखालील आर्थिक व्यवहार विषयक मंत्रिमंडळ समितीने भारतात 15,000 कोटी रुपयांची थेट परदेशी गुंतवणूक करण्यासाठीचा मेसर्स अन्कोरेज इन्फ्रास्ट्रक्चर इन्व्हेस्टमेंट होल्डिंग मर्या. या कंपनीचा प्रस्ताव मंजूर केला आहे, या कंपनीने भारतात विशेष पायाभूत सुविधा आणि बांधकाम-विकास क्षेत्रांतील गुंतवणुकीकरिता प्रस्ताव दिला आहे. यात विमानतळ क्षेत्र आणि हवाई उड्डाण संबंधी व्यापार आणि सेवा यांच्यातील प्रवाहित गुंतवणुकीसोबत वाहतूक क्षेत्र आणि लॉजिस्टिक व्यवस्थेचाही समावेश असू शकेल.
या गुंतवणुकीत, बंगळूरू आंतरराष्ट्रीय विमानतळ मर्या.या कंपनीमधील काही हिस्सा मेसर्स अन्कोरेज कडे हस्तांतरित करणे तसेच 2726247 ओन्तरिओ आयएनसी या कॅनडातील सर्वात मोठ्या निश्चित निवृत्तीवेतन योजना ओमर्सची प्रशासक असलेल्या ओएसी च्या संपूर्ण मालकीच्या उपकंपनीद्वारे मेसर्स अन्कोरेज इन्फ्रास्ट्रक्चर इन्व्हेस्टमेंट होल्डिंग मर्या. या कंपनीमध्ये होणाऱ्या 950 कोटी रुपयांच्या गुंतवणूकीचाही समावेश आहे.
ही गुंतवणूक म्हणजे पायाभूत सुविधा आणि बांधकाम क्षेत्रासाठी तसेच विमानतळ क्षेत्रांना मोठी चालना देणारी ठरेल. खासगी भागीदारीतून जागतिक दर्जाचे विमानतळ आणि वाहतूकीसंबंधी पायाभूत सुविधा उभारण्याच्या भारत सरकारच्या योजनेला, या गुंतवणुकीमुळे लक्षणीय चालना मिळेल. ज्यामध्ये रस्ते,रेल्वे,विमानतळ,क्रीडा स्टेडीयम, वीज पारेषण वाहिन्या आणि गॅस वाहिन्या अशा मालमत्तांच्या हाताळणीचा समावेश आहे अशा राज्य सरकारी मालकीच्या सुविधांच्या मालमत्ता भाड्याने देऊन निधी उपलब्ध झाल्यामुळे, नुकत्याच जाहीर झालेल्या एनएमपी अर्थात राष्ट्रीय चलनीकरण पाईपलाइनसाठी ही गुंतवणूक महत्त्वाची चालना ठरेल. मेसर्स अन्कोरेज इन्फ्रास्ट्रक्चर इन्व्हेस्टमेंट होल्डिंग मर्या.ही कंपनी एनएमपीच्या अंतर्गत येणाऱ्या काही क्षेत्रांमध्ये प्रवाहित गुंतवणूक करण्याचा प्रस्ताव देत आहे.
मेसर्स अन्कोरेज इन्फ्रास्ट्रक्चर इन्व्हेस्टमेंट होल्डिंग मर्या.ही कंपनी ज्या क्षेत्रांमध्ये प्रवाहित गुंतवणूक करणार आहे ती निधी आणि रोजगार केंद्रित क्षेत्रे असल्यामुळे या गुंतवणुकीतून थेट रोजगार संधी देखील निर्माण होतील. ही गुंतवणूक बांधकाम आणि सहाय्यक उपक्रमांदरम्यान अप्रत्यक्ष रोजगार देखील निर्माण करेल.R.Aghor/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
रसायन आणि खते मंत्रालय
राष्ट्रीय औषधनिर्माण दर प्राधिकरणाकडून औषध कंपन्यांच्या गैरव्यवहाराशी संबंध असल्याच्या खोट्या वक्तव्याचा केला निषेध
नवी दिल्ली, 29 सप्टेंबर 2021
राष्ट्रीय औषधनिर्माण दर प्राधिकरण- NPPA ही भारत सरकारच्या रसायन आणि खते मंत्रालयाअंतर्गत औषधनिर्माण विभागाची नियामक संस्था आहे, जी सूचिबद्ध औषधांच्या किमती नियंत्रित करून परवडणाऱ्या दरात उपलब्ध करून देते तसेच बिगर-सूचिबद्ध औषधांच्या किमतींवर देखरेख ठेवते.
आपल्या 22 सप्टेंबर, 2021 च्या अंकात जम्मू औषध वितरक संघटनेच्या हवाल्याने द डेली एक्सल्सिअरने, औषध निर्मात्या कंपन्या, राष्ट्रीय औषधनिर्माण दर प्राधिकरणाशी संगनमत करून, समान किंमत असूनही बहुतांश औषधे विविध क्षेत्रात वेगवेगळ्या किमतींना विकत असल्याचा गैरव्यवहार सुरु असल्याचे वृत्त दिले होते.
औषधनिर्मात्या करत असलेल्या अशा प्रकारच्या कुठल्याही गैरव्यवहारांशी एनपीपीएचा संबंध असल्याच्या चुकीच्या विधानाचा एनपीपीए तीव्र निषेध करत आहे. इथे हे ही नमूद करणे संयुक्तिक होईल की, औषधांच्या किमती नियंत्रणात ठेवण्यासाठी घालून दिलेल्या मर्यादेपलीकडे, जर कोणी औषधे विकत असतील, तर त्याविरोधात एनपीपीए मार्फत औषध मूल्य नियंत्रण आदेश , 2013 नुसार कारवाई केली जाते.
त्याशिवाय, लागू असलेल्या मर्यादेपेक्षा/एमआरपी पेक्षा कमी किमतीला औषधनिर्माण कंपन्यांकडून औषधे विकली जात असतील, तर ही बाब एनपीपीए च्या कार्यकक्षेत येत नाही. ज्या कंपन्या एनपीपीए च्या कार्यकक्षेत येत नाहीत, त्यांच्याकडून, व्यावसायिक पातळीवर या गोष्टी केल्या जातात.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
पंतप्रधान कार्यालय
पंतप्रधान उद्या 21 जानेवारीला सोमनाथ येथील शासकीय विश्रामगृहाचे उद्घाटन करणार
नवी दिल्ली 20 जानेवारी 2022
पंतप्रधान नरेंद्र मोदी उद्या 21 जानेवारी 2022 रोजी सकाळी 11वाजता दूरदृश्य प्रणालीच्या माध्यमातून सोमनाथ येथील नव्या शासकीय विश्रामगृहाचे उद्घाटन करणार आहेत. उद्घाटनानंतर पंतप्रधानांचे भाषण होईल.
दरवर्षी भारतातून तसेच परदेशातून लाखो भाविक सोमनाथ मंदिराला भेट देतात. सोमनाथ येथे सध्या परिचालनात असलेले शासकीय विश्रामगृह मंदिरापासून दूर अंतरावर असल्यामुळे बऱ्याच काळापासून नवीन शासकीय विश्रामगृहाची गरज भासत होती. 30 कोटी रुपयांहून अधिक निधी खर्चून बांधण्यात आलेले हे नवे विश्रामगृह सोमनाथ मंदिरापासून जवळ आहे. या विश्रामगृहात स्वतंत्र सूट्स, अतिमहत्त्वाच्या व्यक्तींसाठी आणि डिलक्स दर्जाच्या खोल्या, बैठका घेण्याची सोय असलेला कक्ष, प्रेक्षागार इत्यादी उत्तम सोयी केलेल्या आहेत. या इमारतीच्या प्रत्येक खोलीतून समुद्र दर्शन होईल अशा प्रकारे या शासकीय विश्रामगृहातील वास्तुरचना करण्यात आली आहे.
पंतप्रधान कार्यालय
पुलवामा दहशतवादी हल्ल्यातील शहिदांना पंतप्रधानांनी वाहिली आदरांजली
पंतप्रधान नरेंद्र मोदी यांनी पुलवामा दहशतवादी हल्ल्यातील शहिदांना आदरांजली वाहिली आहे.
पंतप्रधान आपल्या ट्विट संदेशात म्हणाले;
“पुलवामा दहशतवादी हल्ल्यात गमावलेल्या आपल्या शूर वीरांचे स्मरण आपण करत आहोत. त्यांचे सर्वोच्च बलिदान आपण कधीही विसरणार नाही. त्यांचे धैर्य आपल्याला एक मजबूत आणि विकसित भारत घडवण्यास प्रेरणा देत आहे.”
पंतप्रधान कार्यालय
आंध्र प्रदेशातील चित्तूर येथे बस अपघातात झालेल्या जीवितहानीबद्दल पंतप्रधानांनी व्यक्त केला शोक; पीडितांना पीएमएनआरएफमधून सानुग्रह मदत जाहीर
आंध्र प्रदेशातील चित्तूर येथे भीषण बस अपघातात झालेल्या जीवितहानीबद्दल पंतप्रधान नरेंद्र मोदी यांनी शोक व्यक्त केला आहे.
पंतप्रधानांनी,मृतांच्या निकट वारसाला पंतप्रधान राष्ट्रीय मदत निधी  मधून प्रत्येकी 2 लाख रुपये आणि अपघातात जखमी झालेल्यांना प्रत्येकी 50,000 रुपयांच्या सानुग्रह मदतीस मंजुरी दिली आहे.
पंतप्रधानांनी ट्विट केले आहे;
"आंध्रप्रदेशातील चित्तूर, येथे भीषण बस अपघातात झालेल्या जीवितहानीमुळे दुःख झाले. त्यांच्या कुटुंबियांच्या दुःखात सहभागी आहे. आशा व्यक्त करतो, की जखमी लवकर बरे होतील.
मृतांच्या निकट वारसाला पंतप्रधान राष्ट्रीय मदत निधी  मधून प्रत्येकी 2 लाख रुपये आणि जखमींना प्रत्येकी 50 हजार रुपयांची सानुग्रह मदत दिली जाईल: PM @narendramodi"
पंतप्रधान कार्यालय
महिलांच्या सन्मानासाठी आणि सक्षमीकरणासाठी आमचे सरकार कटिबद्ध :पंतप्रधान
आमचे सरकार महिलांच्या सन्मानासाठी आणि सक्षमीकरणासाठी कटिबद्ध आहे, असे पंतप्रधान नरेंद्र मोदी यांनी म्हटले आहे. इंडिया पोस्टने सुरू केलेले “महिला सन्मान बचत पत्र” हे याचे उत्तम उदाहरण असल्याचेही मोदी यांनी सांगितले. वित्त मंत्रालयाने, महिला सन्मान बचत प्रमाणपत्र, 2023 साठी राजपत्र अधिसूचना जारी केली आहे. आणि तात्काळ प्रभावाने 1.59 लाख टपाल कार्यलयांमध्ये उपलब्ध करून देण्यात आली आहे. ‘स्वातंत्र्याचा अमृत महोत्सव’ निमित्त केंद्रीय अर्थमंत्र्यांनी 2023-24 च्या अर्थसंकल्पात या योजनेची घोषणा केली होती आणि हे मुलींसह महिलांच्या आर्थिक समावेशनाच्या आणि सक्षमीकरणाच्या दिशेने एक महत्त्वपूर्ण पाऊल आहे.
इंडिया पोस्टच्या ट्विट शृंखलेला प्रतिसाद देताना, पंतप्रधानांनी ट्विट केले;
"आमचे सरकार महिलांच्या सन्मानासाठी आणि सक्षमीकरणासाठी कटिबद्ध आहे आणि "महिला सन्मान बचत पत्र" हे याचे उत्तम उदाहरण आहे.
मंत्रिमंडळ
भारत आणि जपान यांच्यादरम्यान “निर्दिष्ट कुशल कामगार” या क्षेत्रातील भागीदारीसाठीच्या सहकार्य करारावर स्वाक्षऱ्या करायला केंद्रीय मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत, भारत आणि जपान यांच्यादरम्यान “निर्दिष्ट कुशल कामगार” या क्षेत्रातील भागीदारीसाठीच्या सहकार्य करारावर स्वाक्षऱ्या करायला मजुरी देण्यात आली.
तपशील:
प्रस्तुत करारामुळे भारत आणि जपान यांच्यातील सहकार्य आणि भागीदारीसाठी संस्थात्मक यंत्रणा उभारली जाणार आहे. या यंत्रणेद्वारे, जपानमधील 14 निर्दिष्ट क्षेत्रांमध्ये काम करण्यासाठी, आवश्यक कौशल्य प्राप्त केलेले आणि जपानी भाषेची परीक्षा उत्तीर्ण झालेले कुशल भारतीय कामगार पाठविणे आणि स्वीकारणे ही प्रक्रिया पूर्ण केली जाईल. अशा कामगारांना जपान सरकारतर्फे, “निर्दिष्ट कुशल कामगार” असल्याचा नवा निवासी दर्जा दिला जाईल.
अंमलबजावणीचे धोरण:
या सहकार्य कराराअंतर्गत, या कराराच्या अंमलबजावणीचा पाठपुरावा करण्यासाठी एका संयुक्त कार्यकारी गटाची स्थापना केली जाईल.
प्रमुख्य उपयोग:
हा करार लोकांचा एकमेकांशी संपर्क वाढविण्यासाठी तसेच भारतातून जपानला जाणाऱ्या कामगार आणि कुशल व्यावसायिकांच्या प्रवासाला उत्तेजन देण्यासाठी उपयुक्त ठरेल.
लाभार्थी:
परिचारकीय सेवा, इमारत स्वच्छता, वस्तू प्रक्रिया उद्योग, औद्योगिक यंत्रसामग्री उत्पादन क्षेत्र, विद्युत आणि इलेक्ट्रॉनिक माहितीशी संबंधित उद्योग, बांधकाम क्षेत्र, जहाजबांधणी आणि नौकासंबंधी इतर उद्योग, वाहनांची देखभाल, विमानसेवा, तात्पुरती सशुल्क निवास व्यवस्था, कृषी, मासेमारी, अन्न आणि पेय उत्पादन उद्योग तसेच अन्नविषयक सेवा उद्योग या चौदा क्षेत्रांमधील कुशल भारतीय कामगारांना जपान मध्ये या क्षेत्रांशी संबंधित अधिक रोजगार संधी उपलब्ध होतील.
आदिवासी विकास मंत्रालय
ई-गव्हर्नन्ससाठी आदिवासी विकास मंत्रालयाला देण्यात येणारा स्कॉच चॅलेन्जर पुरस्कार केंद्रीय मंत्री अर्जुन मुंडा आभासी कार्यक्रमाद्वारे स्वीकारणार
माहिती तंत्रज्ञानावर आधारित तसेच इतर परिवर्तनात्मक उपक्रमांमुळे कामगिरीत झालेल्या सुधारणेबद्दल आदिवासी विकास मंत्रालयाला ई-गव्हर्नन्ससाठी देण्यात येणारा स्कॉच चॅलेन्जर पुरस्कार उद्या केंद्रीय आदिवासी विकास मंत्री अर्जुन मुंडा आभासी कार्यक्रमाद्वारे स्वीकारणार आहेत.
यावेळी आदिवासी विकास मंत्रालयाचे सचिव दीपक खांडेकर उपस्थित राहतील.
आदिवासी विकास मंत्रालयाने अलीकडेच अनेक परिवर्तनात्मक उपक्रम हाती घेतले आहेत. कागदरहित कार्यालय, माहिती मिळविण्यावर देखरेख, राज्यांमधील संवादासाठी ऑनलाइन अहवाल, यासारख्या प्रक्रियांचे डिजिटलकरण करण्यात आले आहे आणि ते विश्लेषक आधारित असून परफॉरमन्स डॅशबोर्डला रिअल टाइम आधारावर अद्ययावत केले जाते. परफॉर्मन्स डॅशबोर्ड, प्रयास-पीएमओ डॅशबोर्ड, नीती आयोग आणि थेट लाभ हस्तांतरण अभियान यासारख्या सार्वजनिक डोमेनमध्ये उपलब्ध आदिवासींशी संबंधित माहितीमध्ये पारदर्शकता आहे.
“धोरण बनविणे आणि कृती करण्याच्या आपल्या दृष्टीकोनात आमूलाग्र बदल झाला आहे. तसेच, परिवर्तनात्मक बदलांसाठी आम्ही डिजिटल मार्ग अवलंबत आहोत जो पारदर्शकता आणि गती सुनिश्चित करेल ” असे अर्जुन मुंडा म्हणाले.
आदिवासी विकास मंत्रालयाने शिष्यवृत्ती जाहीर करण्याच्या प्रक्रियेचे संपूर्ण डिजिटलीकरण केले आहे.
थेट लाभ हस्तांतरण अभियायासंदर्भातील आदेशामुळे सर्व पाच शिष्यवृत्ती योजनांचे डिजीटलीकरण करण्यात आले आहे. 13 योजना मंत्रालयाच्या डॅशबोर्डवर असून 6 उपक्रम हे प्रयास पीएमओ डॅशबोर्डवर आहेत. संपूर्ण शिष्यवृत्ती प्रक्रिया ऑनलाईन केल्यामुळे 64 लाख लाभार्थ्यांना थेट त्यांच्या खात्यात डीबीटीमार्फत शिष्यवृत्ती मिळू शकेल. आदिवासी विकास मंत्रालयाच्या पीएम डॅशबोर्ड आणि डीबीटी डॅशबोर्डवर उपलब्ध माहिती पारदर्शकतेत भर घालत आहे.
हवामान बदलांमुळे पाणी टंचाई निर्माण होणार्या लडाख भागातील पाण्याची समस्या सोडविण्यासाठी बर्फाचा-स्तूप हा एक अनोखा प्रकल्प आहे. हिवाळ्यात गोठवून वितळलेले पाणी साठवण्याचा हा एक मार्ग आहे जो पेरणीच्या हंगामात वापरला जाऊ शकतो. या संरचनेत पाणी धारण करण्याची क्षमता अधिक असलेल्या स्थानिक साहित्याचा समावेश असून तो स्तूपासारखा दिसतो. 2019-20 मध्ये अशा प्रकारच्या 26 बर्फाच्या-स्तूपांची स्थापना केली गेली होती, ज्यात सुमारे 60 दशलक्ष लिटर पाणीसाठा होता.
तसेच आरोग्य पोर्टलद्वारे भारतातील आदिवासींच्या आरोग्य आणि पोषणाची स्थिती एकाच ठिकाणी प्राप्त होते.
S.Tupe/V.Joshi/P.Kor
अर्थ मंत्रालय
पी. व्ही हरी कृष्णा, आयएएएस यांनी महालेखापाल  पदाचा कार्यभार स्वीकारला
मुंबई, 2 नोव्हेंबर 2022
भारतीय लेखापरीक्षण आणि लेखा सेवेतील पी व्ही हरी कृष्णा यांनी 31 ऑक्टोबर 2022 पासून मुंबई, महाराष्ट्र येथे महालेखापाल  -I चा कार्यभार स्वीकारला आहे. एस के जयपूरियार यांच्या जागी त्यांची नियुक्ती करण्यात आली आहे.
पी. व्ही. हरी कृष्णा 2000 मध्ये भारतीय लेखापरीक्षण आणि लेखा सेवेत रुजू झाले.ते बंगळुरू विद्यापीठातून रेशीम शास्त्र विषयातील पदव्युत्तर पदवीधर आहेत.यापूर्वी त्यांनी भारतीय लेखापरीक्षण आणि लेखा विभागात विविध पदांवर काम केले आहे आणि भारत सरकारमध्ये प्रतिनियुक्तीवरही काम केले आहे .
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 337
वाणिज्य आणि उदयोग मंत्रालय
भविष्यकालीन दृष्टी आणि सक्षम निर्णयशक्ती यांच्या संयोगाने भारतातील स्टार्ट अप्सच्या भक्कम पर्यावरणाला मिळाली पुष्टी: पियुष गोयल
नवी दिल्ली, 27 ऑक्टोबर 2020
केंद्रीय वाणिज्य आणि उद्योग मंत्री पियूष गोयल म्हणाले, की भविष्यकालीन दृष्टी आणि सक्षम निर्णयशक्ती यांच्या संयोगामुळे भारतातील स्टार्ट अप्सच्या वातावरणाला पुष्टी मिळाली आहे. शांघाय सहकारी संस्थेच्या पहिल्या स्टार्ट अप मंचाचे उद्घाटन त्यांनी आज केले ,या प्रसंगी ते म्हणाले ,की युवावर्ग ही आमची संपत्ती असून सध्याच्या या असुरक्षिततेच्या आणि अनिश्चिततेच्या काळात, त्यांनी चापल्य ,समायोजकता आणि क्षमता दाखवत प्रतिसाद दिला आहे.
गोयल म्हणाले, की आमच्या स्टार्ट अप उद्योगांनी या कठोर प्रतिकूलतेचे भविष्यकालीन सामर्थ्यात रुपांतर करत, आपल्या क्षमता सिध्द केल्या आहेत.स्टार्ट अप उद्योगांनी उच्च श्रेणीच्या ऊर्जेने आणि उत्साहाने, वेळेवर आणि वाजवी दरातील पर्याय उपलब्ध करण्याच्या दाखविलेल्या क्षमतांची प्रशंसा करत ते म्हणाले,की आपल्या प्रगतीची आस, ही आपण बनविलेल्या शैक्षणिक तांत्रिक ॲप्स मधील सुधारणांतून आणि कोविडच्या काळात ज्याप्रकारे लाखो भारतीयांना त्यातील मजकूर शिकण्यासाठी विनामूल्य उपलब्ध केला गेला, यातून दिसून येते.आपल्या सर्व युवावर्गाने अनेक महत्त्वाचे अनुप्रयोग केले , ज्यांचा उपयोग अनेक क्षेत्रे डिजिटल होण्यासाठी आणि महामारीच्या काळात आत्मविश्वासाने तोंड देण्यासाठी झाला आणि त्यामुळेच आपण अर्थव्यवस्था खुली करत आपला आर्थिक कारभार विस्तारू शकलो.
गोयल म्हणाले की, कोविडच्या महामारीला भारतातील युवा वर्गाच्या कंपन्यांनी जलद प्रतिसाद देत आणि गतीशीलतेने आपली उत्तम कार्यपद्धती आणि ज्ञान सामाईक करत, संघटना आणि गुंतवणूकदार यांना अंतर्भूत करत,लाभ मिळवीत आणि भांडवल गतीमान करत,नवनवीन उद्योग उभे करत, ते वाढवत नेले आहेत. ते म्हणाले, की यामुळे स्टार्ट अप्स उद्योगांच्या नवनिर्माण संकल्पनांना अधिकाधिक चालना मिळेल.
गोयल म्हणाले ,की भारताला आपल्या पहिल्या राष्ट्रीय स्टार्ट अप पुरस्कार कार्यक्रमातून काही वेगवेगळ्या स्टार्ट अप्सचे महत्त्व कळले. ते पुढे म्हणाले,की आम्ही अधिकाधिक स्टार्ट अप्सनी उज्वल संकल्पनांसह पुढे यावे म्हणून उत्साहवर्धक जाळे तयार केले असुन पंतप्रधान या सर्व स्टार्टअप्सच्या प्रतिबध्दतांच्या अग्रभागी आहेत,असे त्यांनी नमूद केले.
गोयल यांनी महिला उद्योजिकांना वाव देण्यासाठी त्यांच्याशी चर्चा करुन, त्यांनी केलेल्या प्रयत्नांची प्रशंसा केली. ते म्हणाले की, भारतातील स्त्रियांनी मोठ्या प्रमाणात स्टार्ट अप सुरू केले आहेत.श्री. गोयल म्हणाले की आजच्या स्टार्ट अप मंचाचे उदघाटन हे आज सहभागी होणाऱ्या सर्व राज्यांतील सदस्यांच्या प्रतिबध्दतेचा विस्तार करण्याच्या आणि नवनिर्मितीचे संवर्धन करण्याच्या सकारात्मक दृष्टीकोनाचे प्रतिबिंब आहे.उद्योजकतेचे चैतन्य हा एससीओ सदस्यांना एकत्र गुंफणारा धागा आहे.आजच्या एससीओच्या स्टार्ट अप मंचाचे उदघाटन हे सर्व सहभागी होणाऱ्या सर्व राज्यांतील सदस्यांच्या सकारात्मक दृष्टीकोनाचे आणि नवनिर्मितीचे संवर्धन करण्याचे प्रतिबिंब आहे,असे ही ते म्हणाले. ते पुढे म्हणाले की सर्व सदस्य राज्यांतील स्टार्ट अप नव्या पर्यावरणीय व्यवस्थेचा विकास करतील आणि त्यांना प्रोत्साहन देत स्टार्ट अप्सचा दृष्टिकोन विस्तारतील कारण या जागतिकीकरण झालेल्या विश्वात आपल्या प्रश्नांचे स्वरूप आणि परीणाम विस्तृत झाले आहे.
B.Gokhale/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 130
आरोग्य आणि कुटुंब कल्याण मंत्रालय
देशातील 16 लाख रुग्ण कोरोनामुक्त, रुग्ण बरे होण्याचा दर सुमारे 70%
कोविड मृत्यूदर 2 टक्क्यांपर्यंत कमी
नवी दिल्ली, 11 ऑगस्ट 2020
प्रतिबंधक धोरणांची यशस्वी अंमलबजावणी, आक्रमक पावलं उचलत केलेल्या व्यापक चाचण्या आणि कोविडच्या गंभीर रुग्णांवर उपचारांवेळी केलेले प्रमाणित वैद्यकीय व्यवस्थापन, या सर्वांचा एकत्रित परिणाम म्हणून रुग्ण बरे होण्याच्या दरात सातत्याने वाढ होऊन तो सुमारे 70 टक्क्यांवर पोहोचला आहे.
कोरोनाचे अधिकाधिक रुग्ण बरे होत असून त्यांना रुग्णालयातून घरी सोडले जात आहे. तसेच लक्षणविरहीत किंवा कमी लक्षणे असलेले रुग्ण गृह अलगीकरणात उपचार घेत आहेत. यामुळे आतापर्यंत देशात 15,83,489 रुग्ण कोरोनामुक्त झाले आहेत. गेल्या २४ तासांत 47,746 रुग्णांना उपचारानंतर घरी सोडण्यात आले.
सध्या देशभरात 6,39,929 रुग्णांवर उपचार सुरु आहेत. हे प्रमाण एकूण पॉझिटिव्ह रुग्णांच्या तुलनेत केवळ 28.21% एवढे आहे.
रुग्ण बरे होण्याचा दर सातत्याने वाढत असल्यामुळे, बरे होणारे रुग्ण आणि सक्रीय रुग्णांमधील तफावत आणखी वाढून सुमारे 9.5 लाख इतकी झाली आहे. भारताच्या टेस्ट, ट्रॅक, ट्रीट या धोरणाचे अपेक्षित सकारात्मक परिणाम दिसत असून त्यामुळेच ही तफावत वाढलेली दिसत आहे.
रुग्णालयातील सुधारित आणि परिणामकारक वैद्यकीय उपचारपद्धती, रुग्णालयात रूग्णांना आणण्यासाठीची रुग्णवाहिका सेवा सुधारुन अधिक समन्वय आणणे आणि कोविडच्या रुग्णांना तत्काळ उपचार मिळतील, अशी व्यवस्था करणे, अशा उपाययोजना सातत्याने केल्या गेल्या. परिणामी, कोविडचा मृत्यूदर, जागतिक मृत्यूदराच्या तुलनेत सातत्याने कमी राहिला आहे. आज हा दर 2 % पेक्षा खाली जात 1.99% पोहोचला आहे.
कोविड-19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in
कोविड-19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdfB.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
कोविड-19 अद्ययावत माहिती
देशव्यापी कोविड 19 प्रतिबंधक लसीकरण मोहिमेअंतर्गत आतापर्यंत 107.70 कोटी लसींच्या मात्रा देण्यात आल्या.
गेल्या 24 तासांत देशभरात कोविडचे 12,729 नवे रुग्ण आढळले.
सध्या रुग्ण बरे होण्याचा दर 98.23%
गेल्या 24 तासांत 12,165 रुग्ण कोविडमुक्त; आजपर्यंत बरे झालेल्या एकूण रुग्णांची संख्या 3,37,24,959
देशात एकूण रुग्णांच्या तुलनेत उपचाराधीन रुग्णांचे प्रमाण एक टक्क्यापेक्षाही कमी, सध्या हे प्रमाण 0.43%; मार्च 2020 पासूनचे सर्वात कमी प्रमाण
देशात सध्या उपचाराधीन रुग्णांची एकूण संख्या 1,48,922 गेल्या 248 दिवसांतील सर्वात कमी
दैनंदिन पॉझिटिव्हीटी दर  गेल्या 32 दिवसांपासून सातत्याने 2% पेक्षा कमी
साप्ताहिक पॉझिटिव्हीटी दर  गेल्या 42 दिवसांपासून सातत्याने 2% पेक्षा कमी
आतापर्यंत एकूण 61.30 कोटी चाचण्या करण्यात आल्या.